BG
C 303/52
Официален вестник на Европейския съюз
8.8.2022 г.
2.
Второ основание: Комисията действала неоснователно и незаконосъобразно, като приела, че данните по GESTDEM 2021/4203 и GESTDEM 2021/4204 са обхванати от някаква обща презумпция за поверителност.
Жалбоподателят не разбира защо всяка кореспонденция между Комисията и нидерландския орган по конкуренцията да е част от административната преписка.
Тази презумпция не била автоматично приложима по отношение на документи, които не са част от преписката.
Иск, предявен на 13 юни 2022 г. — Aitana/EUIPO (Дело T-355/22) (2022/C 303/67) Език на производството: испански Страни Ищец: Aitana Actividades de Construcción y Servicios, SL (Аликанте, Испания) (представител: A.
Martí Martín, адвокат) Ответник: Служба на Европейския съюз за интелектуална собственост (EUIPO)
Искания Ищецът моли Общия съд: — да признае за приложими нормативните актове, които уреждат договора (Кралски декрет-закон 3/2022 (1)), — да признае правото на Aitana Actividades de Construcción y Servicios, SL (Aitana ACS, SL) на преразглеждане на цените по договора, на основание на доктрината за непредвидимия риск (Rebus Sic Stantibus), — да признае правото на Aitana ACS, SL на преразглеждане на цените по договора, на основание на принципа на оправданите правни очаквания.
Основания и основни доводи Ищецът изтъква четири основания в подкрепа на иска. 1.
Първо основание: субсидиарно прилагане на испанското право като приложимото по отношение на договора право — В това отношение ищецът твърди, че клауза I.10-1 от договора определя като субсидиарно приложимо испанското законодателство.
Кралски декрет-закон 3/2022 от 1 март 2022 г. е субсидиарно приложим.
Целесъобразно е да се признае правото на преразглеждане на цените по договора съгласно предвиденото в Кралски декрет-закон 3/2022. 2.
Второ основание: необходимост от актуализация на цените по договора, на основание на принципите и правилата на Европейския съюз — В това отношение се твърди, че непредвидимият риск, който създава прекомерна тежест за една от страните, трябва да е основание за предоговаряне.
Положението с пандемията от Sars-Cov-2 и военният конфликт между украинската и руската нация са очевидно непредвидим риск.
Тези обстоятелства са причина за извънредно увеличение на цените на суровините, което не бива да бъде в тежест само на Aitana ACS, SL. 3.
Трето основание: правото на преразглеждане на цените по договора не нарушава същия, нито принципите на прозрачност и на свободна конкуренция — В това отношение ищецът твърди, че клаузата, която ограничава преразглеждането на цените, не включва непреодолимата сила или непредвидимия риск.
Разширяването на договорната отговорност, така че тя да обхваща и случайните събития, изисква изрично съгласие, каквото не е налице.
Ценовата актуализация в рамките на предвиденото в член 172 от Регламент 2018/1046 (2) не нарушава принципите на прозрачност и на свободна конкуренция.